Den Vest-Sjællandske Avis, 1820-03-25
J Spanien fortsættes den lidenskabelige og tvivl samme Kamp imellem de Constitutionelle og Monarchisterne. Den mærkværdigste Efterretning, som vi have fra denne gjærende og taagefulde politiske Skueplads er en Forordning, som Kongen af Spanien har under 3die Marts udstædet til sin Premerminister, Hertugen af San Fernand, og som er bragt med en overordentlig Coureer til det Spanske Gesandtskab i Paris. Denne Forordning indeholder i det væsentlige Følgende: at Hs. Majestæt havde efter sin Thronbestigelse blot havt for Øie at læge Statens Saar, og at tilveiebringe Orden i alle Greene af den offentlige Bestyrelse; Men at Coloniernes Forblindelses Tilstand havde hidindtil forhindret ham deri; han vilde desuden ikke tage enkelte Forholdsregler, men paa engang indføre et almindeligt Forbedrings System. Han glæder sig derfore over ved disse sine Hensigter, at det retskafne Spanske Folk standhaftigen viser de faa Menneskers Planer tilbage, som, tildeels forførte, søge forgiæves at gjøre dets Troeskab vaklende. Hs. Majestæt, som paaskiønner dette Sindelag vil nu ogsaa fordobble sine Anstrængelser for at sikkre dets Lykke. Armeens Organisation, Tilveiebringelse af Orden i Financerne og Agerdyrkningens og Handelens Ophielpelse have tildraget sig hans Opmærksomhed. Kongen har derfore besluttet, efter Broder Jnfanten Don Carlos Raad, at oprette en Directorial-Junta i Madrid, under denne Prindses Forfæde, som skal foreslaae de nødvendige Reformer til Statens Bedste, til hvilket Øiemeed den skal inddeeles i 7 Sectioner. Endelig forordner Hs. Majestæt, at alle Tribunaler, Universiteter og Corporationer skulle indkomme med Forslag til hvad der kan befordre Folkets Vel; selv enhver enkelt Mand er det tilladt at indgive sine Forbedrings=Forslag til Statsraadet, saa at de gavnlige Forholdsregler, som ifølge heraf blive tagne, kunne tiene til en uomstyrtelig Vold imod alle revolutionaire Jdeer. – J denne Directorialjunta skulle, foruden Jnfanten Don Carlos, ogsaa Hertugen af Jnfantado (en bekiendt stor Modstander af de liberales Partie) og Vicebiskoppen af Madrid tage Sæde. Det kommer nu blot an paa, om Jnsurgenterne ville lade sig be roelige af denne Foranstaltning, saalænge ikke Folk af deres Partie beklæde Pladserne i denne Junta, hvilket Skridt ikke heller kan betragtes som nogen Eftergivenhed fra Regieringens Side, for at indføre den forlangte Constitution. - Af en ganske anden Natur er den Junta, som Jnsurgenterne have oprettet i Corunna og hvori Hr. Agar, forhen et Medlem af de Cortes, fører Forsædet. Juntaen skal tage meget eftertrykkelige og kloge Forholdsregler, og har, som Moniteuren siger, udstædet Proclamationer til Folket og Militserne; alle de saakaldte Allarmas eller Frievillige ere bevæbnede og Byen St. Jago de Compostella er i deres Magt. De Engelske Beretninger man har fra Gallizien berette, at det der skal gaae meget roeligt og sindigt til; dog, i Staden Ferrol melder Moniteuren, at Folket har begaaet store Uordener. Gouverneuren i denne Stad, som vilde giøre Modstand er bleven dræbt, og der berettes nu fra Madrid selv, at de Personer ere ligeledes blevne dræbte, som havde Andeel i Porliers Arrerestation. Hans Enke er virkelig bleven i Triumph. bragt til Corunna. Om hvorledes det seer ud i det øvrige Spanien veed man saare lidet. Castannos søger at vedligeholde Roligheden i Catalonien og at forhindre Udbredelsen af Jnsurgenternes Proclamationer; det samme giør Elio i Valencia. Moniteuren melder, at Uroeligheder ere udbrudte i Provindsen Murcia; men at de ere blevne undertrykkede; ogsaa i Valladolid skulle Giæringer have viist sig; men alt dette bedækkes med det største Mørke; ligesaa modsigende ere Efterretningerne om Mina, ifølge nogle Beretninger skal han have havt et stort Tilløb. Man troer han er i Nærheden, af Pampelona, og den sidste Post derfra er udebleven. Om Riego høres kun tvivlsomme og modsigende Rygter; Moniteuren gientager blot om ham de ældre Beretninger. Med Cadix gaaer det ligesaadan, der tales allene om Arrestationer og Patroulleringer. Don Carlos Espanna har faaet Commanden over den Kongelige Armee i Freyres Sted, Mange Tropper ere trukne til Madrid, der er udvortes roeligt, men en stor indvortes Gjæring hersker i Gemytterne. Louvel ønsker snart at faae sin Dødsdom og venter at hans Execution vil erholde et stort Tilløb.